# data[].attributes.body
Moja želja je uvijek bila da postanem prosvjetni radnik, jer sam smatrala da je to jedan od najodgovornijih zanimanja u društvu. Upravo iz tih razloga, odlučila sam se za Pedagoški fakultet, i postala student odsjeka za matematiku i fiziku. Kroz četverogodišnji studij, koji je bio ispunjen, radom, trudom i upornošću, a takođe uz pomoć kvalitetnih profesora i njihovih predavanja i posvećenosti svakom studentu, uspjela sam da ostvarim svoju želju. Sada već sa nepunih 7 godina radnog iskustva u zanimanju koje sam stekla na Pedagoškom fakultetu, nastojim da svojim učenicima prenesem znanja na isti način na koji su mene učili na ovome fakultetu.
Preporučujem budućim studentima, ukoliko se pronađu u ovome mome iskustvu, da upišu Pedagoški fakultet jer jedino tu mogu pronaći sve ono što predstavlja pojam obrazovanja.
#matematikainformatika
#Larisa Brkić Bapić

# data[].attributes.body
Prelijepi dani u životu, divni ljudi i kolege koje sam upoznao, neprocjenjivo profesionalno i životno iskustvo koje sam doživio su slika i prilika Pedagoškog fakulteta u Bihaću. Ponekad manjak nastavnih i drugih sredstava su nadoknađeni radom i trudom profesora, koji su učinili da se danas ne postidim u društvu studenata i radnih kolega s drugih daleko poznatijih i priznatijih fakulteta. Preporuke budućim studentima. #matematikainformatika
#Jasmin Bapić

# data[].attributes.body
Kao neko ko je bio nesiguran u to da li uopšte treba da upiše fakultet, nakon dvije godine redovnog studiranja mogu s ponosom reći da upis na Engleski jezik i književnost je bio definitvno moja najbolja odluka u životu. Kroz prethodno školovanje nisam se uvijek pronalazila u obradnom materijalu ili u društvu, sve do fakulteta gdje sam našla mjesto koje kao da je uvijek bilo tu samo za mene. Rad sa divnim, profesionalnim predavačima koji uvijek nastoje da što bolje prenesu svoje znanje je nešto na čemu sam najzahvalnija. Nadam se da ću u budućnosti biti približno dobar prosvjetni radnik kog će s ponosom zvati kolegom. Stoga, sve savjetujem da naprave hrabar korak u životu, i da budu jedni od onih koji studiraju ono što zaista vole.
#Vranic Rejhana #EJK

# data[].attributes.body
Kao student na Pedagoškom fakultetu odsjeka za Tjelesni odgoj i sport mogu vam samo reći slijedeće. Ako ste spremni na motoričko učenje, uvježbavanje tehnika i naravno sve to potkrijepite teoretskim znanjem, a pored toga i metodologijom, onda je ovo smijer za vas. Mene danas ljudi kad pitaju šta studiraš ja s ponosom kažem da sam na TOS-u, i odmah krenu sa komentarima, od toga nema kruha, gdje ćeš raditi, nećeš nikad naći posao i slično, a zapravo ne znaju da naš fakultet može i jeste biti samo jedna odskočna daska za dalje. Upoznali smo se sa nekoliko studenata koji su završili naš smijer na Pedagoškom fakultetu i sada rade master u drugim Evropskim državama i jako su dobri studenti. Tako da pustite prazne priče koje kruže po gradu da naš fakultet ne pruža budućnost, odvažite se i odlučite se za ono što volite i upišite. Raditi nešto s ljubavlju je puno ljepše, lakše i zanimljivije nego raditi nešto što vam se nameće.
#TOS #Hrnjić Belmin

# data[].attributes.body
Pedagoški fakultet iz perspektive našega studenta, Ajdina Keškića - Odsjek za razrednu nastavu.

# data[].attributes.body
Uvjeravali su me kako studiranje u Bihaću, mom gradu kojeg svim srcem volim, nije dovoljno kvalitetno, kukali su, žalili se. Jednostavno, obučeni smo da budemo u ulozi žrtve i da nam nikada ništa ne valja, uz to i da samo stojimo u mjestu. Naravno, ne poslušah! Odlučih se za svoje korake, pa makar se uvjerila u isto. Od samog početka bila sam ponosna na kvalitet onoga što nam se nudi. Ponosna na sve ono što čini moj odsjek: Odsjek za njemački jezik i književnost. Sretna sam kada imam priliku kao što je upravo i ova sad pohvaliti sve svoje predavače koji se uvijek trude da nam na najbolji mogući način prenesu svoje znanje i koji će sutra vjerujem biti ponosni jer su u tome uspjeli. Ne razlikujem ih po profesorima, redovnim profesorima, docentima, asistentima, jer za mene je puno važnija ona titula "biti DOBAR ČOVJEK", a oni to jesu.
Stoga, napravite pametan i hrabar potez, upišite upravo Pedagoški fakultet i time pokažite da ste ljudi otvorenog uma! Da ste spremni na izazove, na iskrenost prije svega, jer samo iskrenim pristupom možete iz svake situacije izići kao pobjednici!

Ajla Čaušević,
NJJK

# data[].attributes.body
Rad, disciplina i organizacija na Pedagoškom fakultetu svakoj osobi omoguće da postane najbolja verzija sebe. Da se ne plaši razmišljati i biti drugačija/drugačiji.
Svjesnost o ljepoti različitosti je hrabrost za biti sve što poželimo.
#matematikafizika
#NM

# data[].attributes.body
Studiranje na Pedagoškom fakultetu za mene je značilo izlazak iz zone komfora na sve načine.
Kroz četiri godine učila sam kako se glumi, svira, crta, pjeva, animira, poštuje, vjeruje, ohrabruje, komunicira, odgaja, obrazuje.
Kako mjenjajući sebe, mijenjam druge.
Kako učenje ne prestaje.
Kako ne vrijede informacije, bez praktičnog znanja.
Kako kritički misliti.
Kako pričati.
Kako slušati.
Kako se ne oslanjati na tuđe ideje, već tražiti svoje.
Kako završetak fakulteta ne znači kraj već početak.
Početak novog pogleda na svijet.
B:)